
                               Nr. 24/28


Către,

Comisia pentru administraţie publică, 

amenajarea teritoriului şi echilibru ecologic
AVIZ

asupra proiectului de Lege privind aprobarea Ordonanţei Guvernului nr.25/2008 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege privind aprobarea Ordonanţei Guvernului nr.25/2008 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu, transmis cu adresa nr.PL.-x 687  din 4 noiembrie 2008 şi înregistrat sub nr.24/388/07.11.2008.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.1000/27.08.2008, a avizat favorabil proiectul de lege sus menţionat.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege privind aprobarea Ordonanţei Guvernului nr.25/2008 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu, în şedinţa din 28 ianuarie 2009. 

Faţă de cele de mai sus, membrii comisiei au hotărât în unanimitate avizarea favorabilă a proiectului de lege sus menţionat cu următoarea recomandare:
· La punctul 7 lit.d) şi punctul 8 lit.p) din ordonanţă, textul este ambiguu întrucât nu precizează la ce se referă contribuţia de 2 lei/kg, respectiv 100 lei/tonă.
 În raport cu obiectul şi conţinutul său, proiectul de lege face parte din categoria legilor ordinare.

          PREŞEDINTE, 


                                  SECRETAR,

              Prof. dr. Valeriu TABĂRĂ

                               Vasile MOCANU
Întocmit: Expert, Gheorghe Adrian GOŢA      

